वहीं JNMF की सचिव सुमन दूबे ने द प्रिंट से बातचीत के दौरान बताया कि तीन मूर्ति भवन में हमने अवैध रुप से कब्जा नहीं जमाया है, बल्कि 51 साल पहले नेहरु मेमोरियल म्यूजियम एंड लाइब्रेरी (NMML) ने हमें प्रक्रिया के तहत तीन मूर्ति भवन में हमें जगह दी थी। हम आधी सदी तक NMML के सहयोगी रहे हैं। यह कोई एकतरफा संबंध नहीं है। उल्लेखनीय है कि बीती 6 जून को NMML की एक एग्जीक्यूटिव मीटिंग हुई थी, जिसमें NMML के निदेशक शक्ति सिन्हा ने तीन मूर्ति भवन में JNMF के अनाधिकृत कब्जे का मुद्दा उठाया था। उन्होंने NMML के लिए जगह की कमी बतायी थी। इसके बाद 14 जून को सिन्हा ने आवास एवं शहरी विकास मंत्रालय को पत्र लिखकर तीन मूर्ति भवन से अनाधिकृत कब्जा हटाने की मांग की थी।